Hyderabad, First Published 1, Nov 2018, 11:53 AM IST
Highlights
బిగ్ బాస్ సీజన్ 2 విజేతగా నిలిచిన కౌశల్ కి ప్రేక్షకుల్లో ఉన్న ఆదరణ గురించి ప్రత్యేకంగా చెప్పనక్కర్లేదు. లక్షల మంది కౌశల్ ని అభిమానిస్తూ తమ ప్రేమని తెలియజేస్తున్నారు. హౌస్ నుండి బయటకి వచ్చిన తరువాత కౌశల్ షోరూమ్ ఓపెనింగ్స్, మోడలింగ్ ఏజెన్సీ పనులతో బిజీగా గడుపుతున్నాడు. 
బిగ్ బాస్ సీజన్ 2 విజేతగా నిలిచిన కౌశల్ కి ప్రేక్షకుల్లో ఉన్న ఆదరణ గురించి ప్రత్యేకంగా చెప్పనక్కర్లేదు. లక్షల మంది కౌశల్ ని అభిమానిస్తూ తమ ప్రేమని తెలియజేస్తున్నారు. హౌస్ నుండి బయటకి వచ్చిన తరువాత కౌశల్ షోరూమ్ ఓపెనింగ్స్, మోడలింగ్ ఏజెన్సీ పనులతో బిజీగా గడుపుతున్నాడు. తాజాగా ఆయన అనంతపురంలో అభిమానులు ఏర్పాటు చేసిన విజయోత్సవంలో పాల్గొన్నారు.
ఈ సందర్భంగా ఆయన కౌశల్ ఆర్మీ ఫౌండేషన్ ని మొదలుపెట్టినట్లు దాన్ని దేశంలోనే బెస్ట్ ఎన్జీవోగా తీర్చిదిద్దాలని అనుకుంటున్నట్లు తన కోరికని వెల్లడించాడు. ఈ ఫౌండేషన్ ద్వారా సేవా కార్యక్రమాలు చేయాలనుకుంటున్నట్లు దానికి ప్రతీ ఒక్కరూ తమ వంతు సహకారం అందించాలని కోరారు.
మరిన్ని విషయాలను మాట్లాడుతూ.. ''ఈ మధ్య రోడ్ యాక్సిడెంట్ కి సంబంధించి కౌశల్ ఆర్మీ పేరుతో చాలా మంది దగ్గర డబ్బులు కలెక్ట్ చేసి వారిని కాపాడినట్లు విన్నాను. ఇలాంటివి ఏమున్నా.. మన ఫౌండేషన్ ద్వారా కాపాడటం జరుగుతుంది. ఫౌండేషన్ మొదలుపెట్టిన రెండో రోజే ఓ అభిమాని వచ్చి తన బాబాయ్ కి లివర్ సమస్య ఉందని డొనేషన్ అడిగాడు.
అప్పుడే మొదలుపెట్టిన మన ఫౌండేషన్ కి అన్ని నిధులు రాలేదు. కాబట్టి మీరంతా కూడా నెలకి వంద రూపాయలు ఇస్తే మన వాళ్లని కాపాడుకోవచ్చు. భవిష్యత్తులో మరింత మందిని కాపాడుకోవచ్చు'' అంటూ వెల్లడించాడు. 
ఇవి కూడా చదవండి..